als_Latn dik_Latn sag_Latn
Derk Bolt dhe Eugenio Follender u zhdukën në fundjavë në Catatumbo, një rajon ku veprojnë disa grupe të armatosura, duke përfshirë të majtët ELN.
Ata po kërkonin nënën e një fëmije kolumbian të adoptuar në Holandë disa vite më parë.
Autoritetet kolumbiane urdhëruan përmes twitterit lirimin e menjëhershëm të dy burrave.
Vitin e kaluar grupi rebel ELN rrëmbeu një gazetar spanjoll dhe disa kolumbianë në të njëjtën zonë. Të gjithë u liruan më vonë, shkruan BBC.
Ushtria kolumbiane thotë se ka dërguar forca të specializuara në rajon për të kërkuar për dy holandezët.
Ata punojnë për programin holandez Spoorloos, i cili gjurmon për të afërmit e humbur. Derk Bolt është prezantues dhe Eugenio Follender kameraman./KosovaPress/
als_Latn als_Latn als_Latn als_Latn als_Latn als_Latn